
ZAPISNIK
8. sjednice Vijeća Mjesnog odbora „Hrvatski narodni vladari”
održane u ponedjeljak, 31. siječnja 2022. u 18.30 sati, u prostorijama Mjesnog odbora „Hrvatski narodni vladari”, Trg hrvatskih velikana 2/1

Nazočne članice Vijeća Mjesnog odbora „Hrvatski narodni vladari”: Jadranka Čučković, Vanja Mladineo, Anja Pletikosa, Vanja Zubović.

Predsjednica Vijeća Anja Pletikosa pozdravlja sve nazočne i konstatira da su na sjednici prisutne  većina članica Vijeća, čime su stečeni uvjeti za raspravu. 

Predsjednica Vijeća daje na raspravu zapisnik sa 7. sjednice održane 1. prosinca 2021. godine.
Vijeće bez rasprave jednoglasno prihvaća zapisnik.

Predsjednica Vijeća otvara raspravu o predloženom dnevnom redu 8. sjednice.

Prijedlog dnevnog reda:
1. Osnovna škola Dr, Ivan Merz - tijek obnove
2. Odvoz otpada Donji grad
3. Razno

Predsjednica predlaže sljedeće izmjene dnevnoga reda:

1. Osnovna škola Dr, Ivan Merz - tijek obnove
2. Odvoz otpada Donji grad
3. Zamolba predsjednika Vijeća Gradske četvrti Donji grad vezana uz pobrojavanje 
    parkirnih mjesta na području Mjesnog odbora
4. Dežurstva Mjesnog odbora „Hrvatski narodni vladari“
5. Pokretne naprave na području Mjesnog odbora „Hrvatski narodni vladari“
6. Zahtjevi za korištenje prostora Mjesnog odbora „Hrvatski narodni vladari“
7. Razno

Prisutne članice Vijeća Mjesnog odbora „Hrvatski narodni vladari” nakon rasprave, jednoglasno usvajaju predloženi dnevni red.


Osnovna škola dr. Ivan Merz - tijek obnove

Predsjednica Mjesnog odbora Anja Pletikosa izvijestila je Vijeće o stanju obnove zgrade OŠ Dr. Ivan Merz u kojoj se od potresa u trećem mjesecu 2020. ne odvija nastava. Čeka se kraj radova kako bi učenici koji su razmješteni u tri druge škole na području Donjeg grada, mogli nastaviti školovanje u zgradi svoje škole.
Nedavno su iz Grada priopćili kako je OŠ Miroslav Krleža na Kaptolu, prva u nizu škola stradalih u potresu napokon obnovljena i otvorena za rad. Sljedeća na redu trebala bi biti OŠ Dr. Ivan Merz, čiji se kraj obnove očekuje na proljeće ove godine.
Obnova se nastavlja. Grubi radovi su gotovi, a prozorski okviri su u izradi.
Vanja Mladineo, koja je ujedno i članica Školskog odbora OŠ Dr. Ivan Merz, izvješćuje da je pozvana na sljedeću sjednicu.
Anja Pletikosa planira kontaktirati ravnatelja i predsjednicu Vijeća roditelja A. Mlikotu s namjerom da se napravi točni popis djece koja su jela prije razmještaja u druge škole, gdje više nemaju pravo na topli obrok ili uopće.


2. Odvoz otpada Donji grad

Grad Zagreb donio je dokument Nacrt prijedloga Odluke o javnoj usluzi sakupljanja komunalnog otpada u Gradu Zagrebu. Vijećnice su dogovorile detaljnije ga proučiti do sljedeće sjednice.


3. Zamolba predsjednika Vijeća Gradske četvrti Donji grad vezana uz pobrojavanje parkirnih mjesta na području Mjesnog odbora

Predsjednica Pletikosa izvijestila je o mailu predsjednika Vijeća Gradske četvrti Donji grad g. R. Fabera upućenog predsjednicima mjesnih odbora s područja Donjeg grada u kojemu moli vijećnike da pobroje parkirališna mjesta na svojemu području. Proslijedila je vijećnicama Mjesnog odbora „Hrvatski narodni vladari“ tablicu za unos podataka, raspodijelila po osobama popisivanje određenih dijelova mjesnog odbora te odredila 10. veljače kao rok za dostavu podataka.


4. Dežurstva Mjesnog odbora „Hrvatski narodni vladari“

Nakon prekida u dežuranju, zbog privremene obustave grijanja prostora, vijećnice odlučuju nastaviti s dežuranjem od 3. mjeseca 2022.

Vijeće Mjesnog odbora „Hrvatski narodni vladari“ odlučilo je da se vijećnice obvezuju dežurati u prostorijama Mjesnog odbora „Hrvatski narodni vladari“ prvu srijedu u mjesecu u periodu od 18 do 20 h.
Obavijest o dežurstvu bit će objavljena na oglasnoj ploči u sjedištu Mjesnog odbora.


5. Pokretne naprave na području Mjesnog odbora „Hrvatski narodni vladari“

Predsjednica moli vijećnice da ju obavijeste ako imaju saznanja o postojanju pokretnih naprava na području mjesnog odbora.



6. Zahtjevi za korištenje prostora Mjesnog odbora „Hrvatski narodni vladari“

Vijeće je većinom glasova ZA donijelo

Z A K L J U Č A K


l.  Udruzi Metla odobrava se povremeno korištenje dvorane u objektu mjesne samouprave, Zagreb, Trg hrvatskih velikana 2/1, petkom u periodu od 16-18 sati.

2.  Prostor iz točke 1. ovog zaključka koristit će Udruga Metla bez naknade.

3. Udruga Metla se obvezuje sa prostorom prilikom korištenja postupati sa pažnjom dobrog gospodara.

4. O povremenom korištenju prostora iz točke l. ovog zaključka Gradski ured za mjesnu samoupravu izdat će odobrenje o korištenju, a u skladu s ovim zaključkom.



Vijeće nije donijelo Zaključak o odobrenju za povremeno korištenje prostora političkoj stranci Domovinski pokret. Dvije vijećnice glasale su za odobrenje produženja korištenja, dok su druge dvije bile protiv. 



7. Razno
Nije bilo pitanja i prijedloga.


Sjednica je završila u 19.30.
Zapisnik vodila Vanja Zubović.



KLASA: 024-08/22-003/254
URBROJ: 251-13-11-1-22-2
Zagreb, 31. siječnja 2022.

